open-index/open-wikipedia-markdown huggingface dataset:
Πρωθυπουργός της Κιργιζίας

Ο **Πρόεδρος του Συμβουλίου Υπουργών της Κιργιζίας (πρωθύστερα: Πρωθυπουργός της Κιργιζίας)** είναι ο επικεφαλής της κυβέρνησης του Κιργιστάν. Μέχρι το 2010, ο Πρόεδρος ήταν αρχηγός της κυβέρνησης, αλλά μετά το συνταγματικό δημοψήφισμα του 2010, το κράτος άλλαξε σε ένα περισσότερο κοινοβουλευτικό σύστημα, δίνοντας μεγαλύτερη δύναμη στο κοινοβούλιο και το υπουργικό συμβούλιο σε βάρος του προέδρου διατηρώντας ωστόσο γι αυτόν ορισμένες σημαντικές αρμοδιότητες στην εξωτερική πολιτική και στις ένοπλες δυνάμεις της χώρας.

Ο πρόεδρος έχει το δικαίωμα διορισμού προσωρινού πρωθυπουργού, και ο διορισμός τους είναι γνωστός ως Προσωρινός πρωθυπουργός. Ο Πρωθυπουργός γίνεται πλήρης πρωθυπουργός με την επιβεβαίωσή του από το Ανώτατο Συμβούλιο (κοινοβούλιο). Ο Πρωθυπουργός στη συνέχεια, αποτελεί το υπουργικό συμβούλιο.

Από τις 5 Μαΐου 2021 ο τίτλος του Πρωθυπουργού άλλαξε σε **Πρόεδρος του Συμβουλίου Υπουργών της Κιργιζίας** και πρώτος που ανέλαβε στο αξίωμα αυτό είναι ο Ουλούκμπεκ Μαρίποφ.

## Κατάλογος πρωθυπουργών της Κιργιζίας
### Πρωθυπουργοί της Κιργιζίας 1991-2021

### Πρόεδρος του Συμβουλίου Υπουργών

## Δείτε επίσης
* Πρόεδρος της Κιργιζίας
* Ηγεσία του Κομμουνιστικού Κιργιστάν
Νασιρντίν Ισάνοφ

Ο **Νασιρντίν Ισάνοβιτς Ισάνοφ **(, 7 Νοεμβρίου 1943 – 29 Νοεμβρίου 1991) υπήρξε ο πρώτος πρωθυπουργός της Κιργιζίας από τις 30 Αυγούστου 1991 έως τις 29 Νοεμβρίου 1991, όταν πέθανε σε αυτοκινητιστικό δυστύχημα.

## Βιογραφία
Γεννήθηκε στην επαρχία Νοοκάτ και το 1966 αποφοίτησε από το Ινστιτούτο Μηχανικής και Κατασκευών της Μόσχας. Για αρκετά χρόνια εργάστηκε στην βιομηχανία των κατασκευών. 

Μετά την ένταξή του στο Κομμουνιστικό Κόμμα το 1969, αναρριχήθηκε στις δομές του κόμματος και έγινε Πρώτος Γραμματέας της Κομσομόλ στην Περιφέρεια Ος. Το 1983 έγινε υπουργός Κατασκευών στην Κιργιζική Σοβιετική Δημοκρατία. Τον Ιανουάριο του 1991 έγινε Πρωθυπουργός της Δημοκρατίας του Κιργιστάν.

Πέθανε στο Τζαλαλαμπάντ και είναι θαμμένος στο νεκροταφείο Άλα-Αρτσά στο Μπισκέκ. 

## Αναφορές
* Исанов Насирдин Исанович. knews.kg. 3 Νοεμβρίου 2011

Κατηγορία:Πρωθυπουργοί της Κιργιζίας
Τουρσουνμπέκ Τσινγκίσεφ

Ο **Τουρσουνμπέκ Τσινγκίσεβιτς Τσινγκίσεφ** (κιργιζικά: *Турсунбек Чынгышевич Чынгышев*, 15 Οκτωβρίου 1942) υπήρξε Πρωθυπουργός του Κιργιστάν από τις 10 Φεβρουαρίου 1992 έως 13 Δεκεμβρίου 1993. Η θητεία του τελείωσε λόγω ψήφου δυσπιστίας στο Κιργιζικό κοινοβούλιο, η οποία σχετίζεται με το σκάνδαλο χρυσού Seabeco.

## Παραπομπές


Κατηγορία:Πρωθυπουργοί της Κιργιζίας
Αλμανμπέτ Ματουμπραΐμοφ

Ο **Αλμανμπέτ Ματουμπραΐμοβιτς Ματουμπραΐμοφ** (κιργιζικά: **Алманбет Матубраимович Матубраимов**, 1952) ήταν πρόεδρος στο Ανώτατο Συμβούλιο του Κιργιστάν, ενώ για μια σύντομη περίοδο ήταν Προσωρινός Πρωθυπουργός του Κιργιστάν. Διαδέχτηκε τον Τουρσουνμπέκ Τσινγκίσεφ στις 13 Δεκεμβρίου 1993 και τον διαδέχτηκε ο Απάς Τζουμαγκούλοφ στις 14 Δεκεμβρίου 1993. Στις 3 Ιανουαρίου 2006 ο Ματουμπραΐμοφ διορίστηκε στο ρόλο εκπροσώπου της Κιργιζίας στην Ευρασιατική Οικονομική Κοινότητα.

## Παραπομπές


Κατηγορία:Πρωθυπουργοί της Κιργιζίας
Future Unfolding

Το ***Future Unfolding*** είναι βιντεοπαιχνίδι δράσης περιπέτειας που δημιουργήθηκε από την Spaces of Play και κυκλοφόρησε στις 15 Μαρτίου του 2017 για τα Microsoft Windows και Mac και αργότερα για το PlayStation 4. Ο παίκτης παρατηρεί και αλληλεπιδρά με την άγρια ζωή με σκοπό να βρει στοιχεία και να ανακαλύψει μυστικά μοτίβα σε μυστηριώδη περιβάλλοντα. Δέχεται βοήθεια από άγρια ζώα ενώ αποφεύγει άλλα, λιγότερο φιλικά πλάσματα.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2017
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια δράσης περιπέτειας
Κατηγορία:Indie βιντεοπαιχνίδια
Θεοβάλδος Β΄ του Μπλουά

Ο **Θεοβάλδος Β΄ του Μπλουά** (*Thibaut II*, 983 - 11 Ιουλίου 1004), κόμης του Μπλουά (995 - 1004) ήταν μεγαλύτερος γιος και διάδοχος του Όντο Α΄ του Μπλουά και της Μπέρτας της Βουργουνδίας κόρης του Κορράδου της Βουργουνδίας. Θετός γιος του Ροβέρτου Β΄ της Γαλλίας,  κληρονόμησε από τον πατέρα του το Μπλουά, το Σατεντάν, το Σαρτρ και την Ρενς (995). Πέθανε πρόωρα χωρίς απογόνους, τον διαδέχθηκε ο μικρότερος αδελφός του Όντο Β΄ του Μπλουά. 

## Πρόγονοι





## Παραπομπές
 		


## Πηγές

*Tout, Thomas Frederick (1906), The Empire and the Papacy: 918-1273, Periods of European history
*Bachrach, Bernard S. (1993), Fulk Nerra, the Neo-Roman Consul, 987-1040: A Political Biography of the Angevin Count, University of California Press
*Commire, Anne (2000), Women in World History, 10, Gale, p. 637

Κατηγορία:Κόμητες του Μπλουά
Κατηγορία:Κόμητες της Σαρτρ
Κατηγορία:Οίκος του Μπλουά
Όντο Α΄ του Μπλουά

Ο **Όντο Α΄ του Μπλουά** ή **Εύδης Α΄ του Μπλουά** (*Eudes Ier de Blois*, περί το 950 - 12 Μαρτίου 996) κόμης του Μπλουά, Σαρτρ, Ρενς (975 - 995) ήταν μεγαλύτερος γιος και διάδοχος του Θεοβάλδου Α΄ κόμη του Μπλουά και της Λιουτγκάρδης του Βερμαντουά. Δέχτηκε από τον βασιλιά των Φράγκων Λοθάριο τον τίτλο του κόμητος του Παλατινάτου ο οποίος ανήκε παραδοσιακά στην οικογένεια του. 
Όπως όλοι οι συγγενείς του οι κόμητες του Βερμαντουά παρέμεναν πιστοί στους Καρολίδες στον πόλεμο με τους Καπέτες, στον πόλεμο ανάμεσα στον πατέρα του και τον Οδαλρίκ, αρχιεπίσκοπο του Ρενς για το κάστρο του Κουκί ο ίδιος ο Όντο ανέλαβε να προστατέψει το κάστρο από τον αρχιεπίσκοπο. Στα μέσα της δεκαετίας του 970 στον πόλεμο διαδοχής της Βρετάνης κατόρθωσε να υποτάξει την κομητεία του Ρενς και ο κόμης Κόναν Α΄ της Βρετάνης επιβεβαίωσε τα δικαιώματα του στην περιοχή, με τον θάνατο του πατέρα του γύρω στο 995 κληρονόμησε τις υπόλοιπες κομητείες.

Υποστήριξε τον Κάρολο της Κάτω Λωρραίνης στην ανακατάληψη της Λoν (Laon) το 988. To 991 πολιόρκησε το Μελάν το οποίο ανήκε στον Μπουσάρ τον σεβάσμιο υποτελή του Ούγου Καπέτου, σύντομα συνασπίστηκαν εναντίον του ο Ούγος Καπέτος, ο Ριχάρδος Α΄ της Νορμανδίας και ο Φούλκων Γ΄ του Ανζού οι οποίοι τον ανάγκασαν να εγκαταλείψει την πολιορκία. Ξέσπασε πόλεμος ανάμεσα στον ίδιο και τον Φούλκωνα (995) ο οποίος βρισκόταν ήδη σε πόλεμο με τον Γοδεφρείδο Α΄ της Βρετάνης, ο Όντο συμμάχησε εναντίον του Φούλκωνα με τον γαμπρό του Γουλιέλμο Δ΄ της Ακουιτανίας και τον Βαλδουίνο τον Γενειοφόρο, στο πλευρό του ήρθε ακόμα και ο παλιός του εχθρός Ριχάρδος της Νορμανδίας. Τον χειμώνα του 995 - 996 στην πολιορκία του Λανγκέ αρρώστησε, μεταφέρθηκε στο μοναστήρι του Μαρμουτιέ στην Τουρ όπου και πέθανε στις 12 Μαρτίου 996.

## Οικογένεια
Με τη σύζυγό του Μπέρτα των Παλαιών Γουέλφων, κόρη του Κορράδου Α΄ βασιλιά της Βουργουνδίας, απέκτησε τέκνα:
* Ροβέρτος.
* Θεοβάλδος Β΄ 985-1004, κόμης του Μπλουά.
* Όντο Β΄ 983-1037, κόμης του Μπλουά, Σαρτρ, Τρουά, κ.ά.
* Τιερρύ.
* Αγνή.
* Ρογήρος.

## Πρόγονοι





## Παραπομπές


## Πηγές
* Bradbury, Jim (2007). The Capetians: The History of a Dynasty. Hambledon Continuum.
* Bachrach, Bernard S. (1993). Fulk Nerra, the Neo-Roman Consul, 987-1040: A Political Biography of the Angevin Count. University of California Press.
* Bennett, Matthew; Bradbury, Jim; DeVries, Kelly; Dickie, Iain; Jestice, Phyllis, eds. (2005). Fighting Techniques of the Medieval World: Equipment, Combat Skills and Tactics. St. Martin's Press.
* Bourchard, Constance Brittain (1999). "Burgundy and Provence 879-1032". In Reuter, Timothy. The New Cambridge Medieval History. Vol. III. Cambridge University Press.

Κατηγορία:Κόμητες του Μπλουά
Κατηγορία:Κόμητες της Σαρτρ
Κατηγορία:Οίκος του Μπλουά
Μάρσα Μέι

Η **Μάρσα Μέι**, γεννήθηκε στις 23 Ιανουαρίου 1995 και είναι Αμερικανίδα ηθοποιός ερωτικών ταινιών. Σήμερα, είναι μια από τις πιο διάσημες ηθοποιούς του είδους έχοντας γυρίσει πάνω από εκατό ταινίες σε όλη διάρκεια της καριέρα της.

## Παιδικά χρόνια
Η Μάρσα Μέι, γεννήθηκε ως Μπιάνκα Μπάιντλος στις 23 Ιανουαρίου του 1995 στο Μαϊάμι της Φλόριντας. Έχει ιταλική, κουβανική και βρετανική καταγωγή. Τα παιδικά της χρόνια τα έζησε στο Μαϊάμι μαζί με την οικογένειά της όπου την αγαπά πολύ και συνεχίζει να τη στηρίζει μέχρι και σήμερα για την απόφαση της να ασχοληθεί με το πορνό. Η Μάρσα έκανε πρώτη της φορά έρωτα, όταν φοιτούσε στην τελευταία τάξη του λυκείου, με έναν άντρα που ήταν γείτονάς της και με τον οποίο είχε σχέση ενάμιση χρόνο. Ωστόσο, από την ηλικία των δεκαέξι μέχρι την ηλικία των δεκαοκτώ, είχε σχέση με πολλά αγόρια καθώς και με κορίτσια από το σχολείο της, τα οποία ήταν ομοφυλόφιλα και της ζητούσαν να κάνουν μαζί της πρώτη φορά σχέση και έρωτα. Επίσης, στο λύκειο είχε δημιουργήσει ένα ιστολόγιο όπου ανέβαζε βίντεο μέσα από τα οποία έδινε συμβουλές για τη σωστή εκτέλεση στοματικού σεξ. Τα βίντεο αυτά έγιναν τόσο δημοφιλή στην περιοχή της, όπου μέσα σε πολύ μικρό χρονικό διάστημα έγιναν βάιραλ.

## Καριέρα
Η καριέρα της στη βιομηχανία πορνό ξεκίνησε από τα δεκαοκτώ της, όταν κατά την διάρκεια της φοίτησής της στο λύκειο είχε δημιουργήσει ένα δικό της ιστολόγιο αφιερωμένο στον φετιχισμό ποδιών και το στοματικό σεξ. Η Μάρσα Μέι μέσω αυτού του ιστολογίου απόκτησε μεγάλη φήμη, οπότε πολλοί άντρες της περιοχής της την πλήρωναν για να κάνουν έρωτα μαζί της. Αυτός είναι και ο λόγος που άρχισε τη δική της καριέρα στην βιομηχανία πορνό. Το 2014, σε ηλικία δεκαεννέα ετών ξεκίνησε να συμμετέχει σε ταινίες hardcore. Από την αρχή της καριέρας της μέχρι και σήμερα, έχει εμφανιστεί σε βίντεο πολλών εταιριών του είδους όπως Brazzers, BangBros, Team Skeet, Jules Jordan και Evil Angel.

## Προσωπική ζωή
Η Μάρσα Μέι αγαπά τον γυμνισμό και συχνά εμφανίζεται σε πάρτι χωρίς ρούχα, ολόγυμνη. Στον ελεύθερο χρόνο της, απολαμβάνει να πηγαίνει για ψώνια με τις φίλες και να κάνει λάιβ βίντεο σε webcam ιστοσελίδες πορνό. Αγαπά τα τατουάζ, γι' αυτό έχει διάσπαρτα σε όλο το σώμα της. Η Μάρσα Μέι έχει δηλώσει ότι ανά διαστήματα είχε σχέσεις και με άνδρες και με γυναίκες. Επίσης, σε συνέντευξή της παλιότερα, έχει δηλώσει ότι έχει ως είδωλο και άτομο που θαυμάζει, την επίσης ηθοποιό ταινιών πορνό Σάσα Γκρέι.

## Παραπομπές


## Εξωτερικοί σύνδεσμοι
* 
Κατηγορία:Αμερικανίδες ηθοποιοί πορνογραφικών ταινιών
Εθνική Ελλάδας (ράγκμπι σέβενς ανδρών)

Η **εθνική ομάδα ράγκμπι σέβενς της Ελλάδας** αντιπροσωπεύει την Ελλάδα στις διεθείς διοργανώσεις ράγκμπι σέβενς. Η εθνική ομάδα τελεί υπό τη διοίκηση της Ελληνικής Ομοσπονδίας Ράγκμπυ.

Το 2015, αγωνίστηκε σε προολυμπιακό τουρνουά για τα τελικά στο Ρίο 2016, χωρίς ωστόσο να καταφέρει να πάρει την πρόκριση.

## Παραπομπές


## Εξωτερικοί σύνδεσμοι
*

Κατηγορία:Εθνική Ελλάδας (ράγκμπι σέβενς)
Γκιγιόμ Ζιλέ

Ο **Γκιγιόμ Ζιλέ** (γαλλικά: *Guillaume Gillet*, 9 Μαρτίου 1984) είναι Βέλγος πρώην επαγγελματίας διεθνής ποδοσφαιριστής που αγωνιζόταν ως μέσος στην Εθνική Βελγίου.

Γεννημένος στη Λιέγη, πέρασε σχεδόν όλη του καριέρα στο Βελγικό Πρωτάθλημα, με μεγαλύτερο σταθμό της καριέρας του την Άντερλεχτ, στην οποία παρέμεινε για επτά χρόνια, κατακτώντας όλες τις εγχώριες διοργανώσεις: τέσσερα πρωταθλήματα, τρία σούπερ καπ κι ένα κύπελλο. Κατόπιν αγωνίστηκε για τρία χρόνια στη Γαλλία, σε Μπαστία και Ναντ.

Το 2007, έκανε και το ντεμπούτο του με την Εθνική Βελγίου, έχοντας συμμετάσχει και στα προκριματικά ματς παγκοσμίου κυπέλλου. Το μοναδικό του γκολ με την Εθνική του το πέτυχε το 2012, κόντα στην Κροατία. Συνολικά έχει κάνει πάνω από 20 συμμετοχές με την εθνική ομάδα της χώρας του.

## Παραπομπές


## Εξωτερικοί σύνδεσμοι
*Belgium Stats at Belgian FA
*Guillaume Gillet at Footballdatabase

Κατηγορία:Βέλγοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΡΣΣ Βιζέ
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές ΣΚ Μπέβερεν
Παναθηναϊκός (ποδόσφαιρο σάλας)

## Ομάδα ανδρών

### Πρώτη ίδρυση
Η πρώτη ίδρυση τμήματος ποδοσφαίρου σάλας του Παναθηναϊκού χρονολογείται στα τέλη της δεκαετίας του '90 έχοντας μάλιστα επιτυχίες στα τμήματα υποδομής. Παρ' όλα αυτά η προσπάθεια δε μακροημέρευσε.

### Παναθηναϊκός/Αθήνα 90 (2017–22)
Η επανεμφάνιση του Παναθηναϊκού στο ποδόσφαιρο σάλας ανακοινώθηκε στις 8 Αυγούστου του 2017, μετά από τη σύναψη πενταετούς συνεργασίας με το σύλλογο «Αθήνα 90», τον πολυνίκη της Ελλάδας στο συγκεκριμένο άθλημα, ώστε να φέρει την ονομασία "Παναθηναϊκός Futsal" (σε επίσημα έγγραφα της ΠΕΠΣΣ αναφερόταν και ως  "Παναθηναϊκός/Αθήνα 90"). 

Ως ΠΑΟ/Αθήνα 90 συμμετείχε για πέντε σεζόν στις ελληνικές διοργανώσεις της ΠΕΠΣΣ, χωρίς να καταφέρει να κατακτήσει κάποιο τρόπαιο, με τις καλύτερες παρουσίες της ομάδας να αποτελούν η δεύτερη σε πρωτάθλημα (2018 και 2019) και κύπελλο (2019). Το 2021 παρουσίασε και γυναικεία ομάδα.

Μετά τη λήξη της πενταετούς συμφωνίας, η ομάδα αυτή επανήλθε στην αρχική της ονομασία ως Αθήνα 90.

### Επανίδρυση
Με το πέρας της πενταετούς συμφωνίας με την Αθήνα 90 το 2022, ο Παναθηναϊκός Α.Ο. ανακοίνωσε την επανίδρυση του τμήματος, που ξεκινά από τη Β' Εθνική. Την 1 Ιουλίου η ΠΕΠΣΣ ανακοίνωσε την επίσημη ένταξη του στο ποδόσφαιρο σάλας ως Παναθηναϊκός Α.Ο.. Τη σεζόν 2022–23 η ομάδα κατέκτησε το πρωτάθλημα της Β Εθνικής και ανέβηκε στην κορυφαία κατηγορία. Την επόμενη σεζόν κατέκτησε την 4η θέση στο Πρωτάθλημα Ελλάδας.

### Τρέχουσα σύνθεση

#### Ποδοσφαιριστές

#### Τεχνικό επιτελείο
Το τεχνικό επιτελείο για την περίοδο 2025-2026 αποτελείται από:

**Προπονητής**: Κωνσταντίνος Γεωργιάδης

**Προπονητής τερματοφυλάκων**: -

**Βοηθός προπονητή**: -

**Τιμ Μάνατζερ**: -

### Ανά περίοδο

### Τίτλοι
* 2 πρωταθλήματα Ελλάδας παίδων Κ16: 1998, 2024 
* 1 Κύπελλο Ελλάδας Κ16: 2024
* 1 πρωτάθλημα Β΄ Εθνικής κατηγορίας ανδρών (Futsal League): 2023 

### Αγωνιστική πορεία

**μέχρι 16 Μαρτίου 2026*

## Ομάδα γυναικών
Τυπικά, η πρώτη εμφάνιση ομάδας ποδοσφαίρου σάλας γυναικών του Παναθηναϊκού έγινε την περίοδο 2021–22 στο πλαίσιο της συνεργασίας Π.Α.Ο./Αθήνα 90.

Το καλοκαίρι του 2022, ταυτόχρονα με την επανίδρυση της ομάδας ανδρών, επανιδρύθηκε και η ομάδα γυναικών η οποία έλαβε μέρος στο πρώτο επίσημο πανελλήνιο πρωτάθλημα της σεζόν 2022–23 και κατέλαβε την 3η θέση. Την ίδια σεζόν έφτασε μέχρι τον τελικό του Κυπέλλου Ελλάδας, όπου ηττήθηκε από την ΑΕΚ. Τη σεζόν 2024-2025 η ομάδα κατέλαβε τη δεύτερη θέση στο Πρωτάθλημα.

### Ανά περίοδο

## Παραπομπές


## Εξωτερικοί σύνδεσμοι
*Επίσημη ιστοσελίδα του τμήματος 

Σαλας
Παναθηναικος
Δημήτριος Χατζηδημητρίου

Ο **Δημήτριος Χατζηδημητρίου** (9 Μαρτίου 1918 -  18 Απριλίου 1999), του Θωμά, ήταν Έλληνας δικηγόρος και πολιτικός. Υπηρέτησε επί 9 κοινοβουλευτικές θητείες ως βουλευτής στην εκλογική περιφέρεια Ημαθίας με τον Ελληνικό Συναγερμό, την ΕΡΕ και τη Νέα Δημοκρατία.

## Βιογραφικά στοιχεία
Γεννήθηκε το 1918 στη Βέροια και σπούδασε νομικά στο Πανεπιστήμιο της Θεσσαλονίκης.

Το 1950 διορίστηκε δικηγόρος στο Πρωτοδικείο Βεροίας. Ήταν πολιτευτής για πρώτη φορά με τον Ελληνικό Συναγερμό το 1951, χωρίς να εκλεγεί και εξελέγη βουλευτής Βεροίας με το ίδιο κόμμα το 1952. Στη συνέχεια εντάχθηκε στην ΕΡΕ, με την οποία εξελέγη βουλευτής Ημαθίας το 1958, 1961, 1963 και 1964. Μεταπολιτευτικά εξελέγη βουλευτής το 1974 με τη Νέα Δημοκρατία, για να επανεκλεγεί με το ίδιο κόμμα το 1977, το 1981 και το 1985. 

Απεβίωσε σε ηλικία 81 ετών στις 18 Απριλίου 1999.

## Παραπομπές


Κατηγορία:Βουλευτές Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Βεροίας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κυπριακή Ομοσπονδία Ράγκμπυ

Η **Κυπριακή Ομοσπονδία Ράγκμπυ** (Κ.Ο.ΡΑ.) είναι το κυβερνητικό όργανο για το ράγκμπι γιούνιον στην Κύπρο. Προσχώρησε στην Ευρωπαϊκή Ομοσπονδία Ράγκμπι (FIRA) το 2006. Η ΚΟΡΑ έγινε προσωρινό μέλος της Παγκόσμιας Ομοσπονδίας Ράγκμπι (WR) το Νοέμβριο του 2014.

Διεξάγει αρκετές διοργανώσεις, συμπεριλαμβανομένου ενός πρωταθλήματος με ομάδες από τις βρετανικές στρατιωτικές βάσεις (Ακρωτήρι, Επισκοπή και Δεκέλεια) και τρεις τοπικές ομάδες, την Paphos Tigers, την Limassol Crusaders και την Nicosia Barbarians. Συντονίζει επίσης τις δραστηριότητες των εθνικών ομάδων ράγκμπι γιούνιον και ράγκμπι σέβενς ανδρών.

## Παραπομπές


## Εξωτερικοί σύνδεσμοι
* 

Ραγκμπι
Κατηγορία:Ράγκμπι γιούνιον
Θεόδωρος Καλκάνης

Ο **Θεόδωρος Καλκάνης** (1η Ιανουαρίου 1916 -  28 Μαΐου 1989), του Αλέξανδρου, ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Λευκάδας από το 1952 ως το 1956.

## Βιογραφικά στοιχεία
Γεννήθηκε το 1916 και σπούδασε νομικά. Εργάστηκε ως δικηγόρος και εξελέγη βουλευτής Λευκάδας με τον Ελληνικό Συναγερμό το 1952. 

Πέθανε σε ηλικία 73 ετών στις 28 Μαΐου 1989.

## Παραπομπές


Κατηγορία:Βουλευτές Λευκάδας
Κατηγορία:Βουλευτές εκλεγμένοι με τον Ελληνικό Συναγερμό
Ποταμός Αλατύρ

Ο **Ποταμός Αλατύρ** (ρωσικά: Алатырь) είναι ποταμός στην Μορδοβία της Ρωσίας και αριστερός παραπόταμος του Σούρα. Το μήκος του ποταμού ανέρχεται στα 296 χιλιόμετρα. Η λεκάνη απορροής του ποταμού έχει έκταση 11.200 τετραγωνικών χιλιομέτρων. Ο Αλατύρ παγώνει μέχρι το Νοέμβριο, και μένει παγωμένος μέχρι τον Απρίλιο. Οι πόλεις Αρντάτοφ και Αλατύρ βρίσκονται στον ποταμό Αλατύρ. 

Κατηγορία:Μορδοβία
Κατηγορία:Ποταμοί της Ρωσίας
Εθνική Κύπρου (ράγκμπι σέβενς ανδρών)

Η **εθνική ομάδα ράγκμπι σέβενς της Κύπρου** αντιπροσωπεύει την Κύπρο στις διεθείς διοργανώσεις ράγκμπι σέβενς. Η εθνική ομάδα τελεί υπό τη διοίκηση της Κυπριακής Ομοσπονδίας Ράγκμπυ.

Στην πρώτη της περίοδο σε διοργάνωση του 2008 κατόρθωσε να ανταγωνιστεί με ομάδες πρώτου και τρίτου βαθμού, νικώντας τη Γεωργία 7–5 και αποσπώντας ισοπαλία 7–7 με την Ιταλία. Τη δεύτερη περίοδο τερμάτησε 12η από τις 30 ομάδες που συμμετείχαν, μόλις 2 θέσεις χαμηλότερα για την πρόκριση στην τελική φάση στη Γερμανία.

Την τρίτη περίοδο, η Κύπρος φιλοξένησε την τελική φάση των ευρωπαϊκών Sevens FIRA-AER, η οποία πραγματοποιήθηκε στην Πάφο στις 12 και 13 Ιουνίου 2010. Το 2014, στους αγώνες της Α΄ Κατηγορίας, η Κύπρος τερμάτησε τρίτη, δύο μόλις θέσεις κάτω από την πρωτιά που οδηγούσε στη άνοδο.

## Παραπομπές


## Εξωτερικοί σύνδεσμοι
*

Κατηγορία:Εθνική Κύπρου
Κατηγορία:Ράγκμπι γιούνιον
Άγγελος Καλκάνης

Ο **Άγγελος Καλκάνης** (Αθήνα, 1934 - 24 Απριλίου 2017) ήταν Έλληνας δικηγόρος και πολιτικός. 

## Βιογραφία
### Καταγωγή και σπουδές
Γεννήθηκε στην Αθήνα. Ήταν γιος του Κωνσταντίνου Καλκάνη, πρώην βουλευτή και υπουργού, και εγγονός του Άγγελου Φ. Καλκάνη, βουλευτή της Ιόνιας και έπειτα της Ελληνικής Βουλής.

Ολοκλήρωσε το Πειραματικό Σχολείο Αθηνών και στη συνέχεια σπούδασε νομικά στο Πανεπιστήμιο Αθηνών. Δικηγόρησε στην Αθήνα. Με τη σύζυγό του Αμαλία, απέκτησε έναν γιο, τον Κώστα, καθηγητή Πανεπιστημιακού επιπέδου στον τομέα της Ηλεκτρονικής Εκπαίδευσης.

Ο Άγγελος Καλκάνης πέθανε σε ηλικία 83 ετών στην Αθήνα και κηδεύθηκε από το Πρώτο Νεκροταφείο Αθηνών, στις 27 Απριλίου 2017.

### Πολιτική σταδιοδρομία
Υπηρέτησε ως δημοτικός σύμβουλος του Δήμου Λευκάδας.

#### Βουλευτικές εκλογές 1964
Στις εκλογές του 1964 εξελέγη βουλευτής Λευκάδας και ήταν ο νεότερος της τότε Βουλής. Η εκλογή του έγινε από τη δεύτερη και την τρίτη κατανομή έπειτα από μεταβολή στις έδρες σε Λευκάδα, Α΄ Θεσσαλονίκης, Καστοριά και Πιερία, με αποτέλεσμα να χάσει την έδρα του ο Ξενοφών Γρηγόρης της ΕΔΑ, ενώ στην Πιερία η ΕΡΕ να κερδίσει μια έδρα, την οποία κατέλαβε ο Αθανάσιος Βασιλειάδης, αντί του Δημόπουλου της Ένωσης Κέντρου. Τελικά, με απόφαση του Εκλογοδικείου, τον Ιούλιο του 1964,  ο Ξενοφών Γρηγόρης της ΕΔΑ κατέλαβε την έδρα του Καλκάνη..

#### Μεταπολιτευτική πολιτική πορεία
Μεταπολιτευτικά πολιτεύτηκε με την Ένωση Κέντρου - Νέες Δυνάμεις στις εκλογές του 1974 λαμβάνοντας 3.017 ψήφους   και με τη Νέα Δημοκρατία. Στις εκλογές του 1977 πολιτεύτηκε με την ΕΔΗΚ, χωρίς να εκλεγεί.

Από το 1978 ως το 1981 διετέλεσε Γενικός Γραμματέας του Υπουργείου Οικονομικών. Το 1981 ήταν υποψήφιος με τη Νέα Δημοκρατία και έλαβε 3.436 ψήφους.

## Παραπομπές


## Πηγές
* 

Κατηγορία:Βουλευτές Λευκάδας
Κατηγορία:Βουλευτές εκλεγμένοι με την Ένωση Κέντρου
Εθνική Κύπρου (ράγκμπι γιούνιον ανδρών)

Η **εθνική ομάδα ράγκμπι γιούνιον της Κύπρου**, γνωστή και ως τα *Αγρινά*, αντιπροσωπεύει την Κύπρο στις διεθείς διοργανώσεις ράγκμπι γιούνιον. Η εθνική ομάδα τελεί υπό τη διοίκηση της Κυπριακής Ομοσπονδίας Ράγκμπυ.

Η ομάδα κατάφερε να κερδίσει τα 28 από τα 30 παιχνίδια της και κατέχει το παγκόσμιο ρεκόρ για το μεγαλύτερο σερί νικών σε διεθνές επίπεδο με 24, το οποίο σταμάτησε στις 15 Νοεμβρίου 2014 με την ήττα από τη Λετονία. Αποκλείστηκε επίσης με αμφιλεγόμενο τρόπο από τη φάση νοκ-άουτ των προκριματικών του Παγκοσμίου Κυπέλλου Ράγκμπι του 2015, καθώς δεν πληρούσε τα απαραίτητα κριτήρια συμμετοχής σύμφωνα με το Διεθνές Συμβούλιο Ράγκμπι.

## Ιστορία
Το πρώτο διεθνές παιχνίδι της εθνικής ομάδας ράγκμπι γιούνιον ανδρών, πραγματοποιήθηκε στις 24 Μαρτίου 2007 με αντίπαλο την Ελλάδα στην Πάφο. Η Κύπρος κέρδισε το παιχνίδι με 39-3 μπροστά από 2.500 οπαδούς. Τον Οκτώβριο και τον Νοέμβριο του 2007, η Κύπρος κέρδισε το Αζερμπαϊτζάν, το Μονακό και τη Σλοβακία για να κερδίσει το FIRA 3D Tournament, ένα μεγάλο επίτευγμα στην πρώτη της περίοδο στη διεθνή σκηνή. Ωστόσο έχασε τον αγώνα για άνοδο στο επίπεδο 3C στις 6 Σεπτεμβρίου 2008 από το Ισραήλ με 23–14. Παρέμεινε στην FIRA AER ENC Division 3D με το Αζερμπαϊτζάν, το Μονακό, τη Σλοβακία και τη Βοσνία-Ερζεγοβίνη μέχρι την πρόσφατη νίκη εναντίον της Βοσνίας.

## Στάδιο
Η θνική ομάδα ράγκμπι γιούνιον της Κύπρου διεξάγει τους εντός έδρας αγώνες της στο στάδιο «Στέλιος Κυριακίδης», χωρητικότητας 9.394 θεατών, που βρίσκεται στην Πάφο.

## Παραπομπές


## Εξωτερικοί σύνδεσμοι
*

Κατηγορία:Εθνική Κύπρου
Κατηγορία:Ράγκμπι γιούνιον
Νόβακ Ράντονιτς

Ο **Νόβακ Ράντονιτς** (σερβικά κυριλλικά: , γεννηθείς στις 13 Μαρτίου 1826 στο Μολ και αποβιώσας στις 11 Ιουλίου 1890 στη Σρέμσκα Καμένιτσα) ήταν Σέρβος ζωγράφος και συγγραφέας. Διετέλεσε μέλος της Σερβικής Ακαδημίας Επιστημών και Τεχνών. Αποτέλεσε εκπρόσωπο του κινήματος του ρομαντισμού. Ως ζωγράφος, δημιούργησε σειρά θρησκευτικού περιεχομένου πινάκων, ιστορικού περιεχομένου με αλληγορική αξία, καθώς και πορτραίτων.

Η επαφή του με τα έργα καλλιτεχνών της Ιταλικής Αναγέννησης τον οδήγησε στην αμφισβήτηση του ταλέντου του και την εγκατάλειψη της ασχολίας του ως ζωγράφου.

## Βιογραφία

Η γενέθλιος οικία του Νόβακ Ράντονιτς στο Μολ είναι, σήμερα, κατηγοριοποιημένη στον κατάλογο των πολιτισμικών μνημείων μείζονος σημασίας της Δημοκρατίας της Σερβίας (κώδικας n° SK 1145). Ο τάφος του στη Σρέμσκα Καμένιτσα αποτελεί, μαζί με εκείνον του ιατρού και ποιητή Γιοβάν Γιοβάνοβιτς Ζμάι (1833-1904), ένα από τα δύο προστατευόμενα πολιτισμικά μνημεία εντός του ορθόδοξου τμήματος του κοιμητηρίου της πόλεως (κώδικας n° SK 1587).

## Λογοτεχνία

## Ζωγραφική
;Θρησκευτική ζωγραφική
*1861: το εικονοστάσιο και τις τοιχογραφίες της Εκκλησίας των Θεοφανίων του Σρμπόμπραν,
*1874-1875: το εικονοστάσιο της Εκκλησίας του Αγίου Νικολάου της Ίλαντζα (σε συνεργασία με τον Ακσεντίγιε Μάροντιτς).

;Πίνακες ιστορικής ζωγραφικής
[μικρογραφία|centre|''Ο Θάνατος του [Μάρκο Μρνιάβτσεβιτς|Πρίγκιπα Μάρκο'', 1848]]

## Δείτε επίσης
* Κατάλογος Σέρβων ζωγράφων
* Κατάλογος Σέρβων συγγραφέων

## Παραπομπές


Κατηγορία:Σέρβοι συγγραφείς
Κατηγορία:Σέρβοι ζωγράφοι
Κατηγορία:Μέλη της Σερβικής Ακαδημίας Επιστημών και Τεχνών
Ευρωπαϊκή Ομοσπονδία Ράγκμπι Λιγκ

Η **Ευρωπαϊκή Ομοσπονδία Ράγκμπι Λιγκ** (αγγλικά: *European Rugby League*, παλαιότερα *Rugby League European Federation*, RLEF) είναι ο φορέας που είναι υπεύθυνος για το άθλημα του ράγκμπι λιγκ στην Ευρώπη και στο Βόρειο Ημισφαίριο. Υποστηρίζει τη Διεθνή Ομοσπονδία Ράγκμπι Λιγκ (RLIF). Η RLEF "επιβλέπει και συντονίζει την ανάπτυξη του αθλήματος σε όλες τις χώρες μέλη της και στους γειτονικούς οργανισμούς που συνδέονται με τη RLEF". Η RLEF διεξάγει πολλές διοργανώσεις, κυρίως το Ευρωπαϊκό Κύπελλο.

## Ιστορία
Η ομοσπονδία ιδρύθηκε τον Ιανουάριο του 2003 με πρωτοβουλία του Ρίτσαρντ Λιούις, εκτελεστικού προέδρου της βρετανικής Ομοσπονδίας Ράγκμπι Λιγκ (RFL) και του Γάλλου ομόλογού του Ζαν Πωλ Φερ. Το πρώτο καταστατικό της RLEF εγκρίθηκε τον Ιανουάριο του 2004 και εκλέχθηκε το πρώτο Διοικητικό Συμβούλιο της Ομοσπονδίας. Το πρώτο αυτό Διοικητικό Συμβούλιο απαρτιζόταν από τον Ζαν Πωλ Φερ ως Πρόεδρο και τον Ρίτσαρντ Λιούις ως Αναπληρωτή Πρόεδρο με τους Νάιτζελ Γουντ και Νικολά Λαρά να είναι τα άλλα μέλη του Διοικητικού Συμβουλίου. Συμμετείχαν εκπρόσωποι από το Μαρόκο, την Ιταλία, τη Σερβία, τη Ρωσία, τον Λίβανο, την Ιρλανδία, τη Σκωτία και την Ουαλία. Η Ρωσία έγινε πλήρες μέλος της RLEF, ενώ αμέσως μετά προσχώρισαν η Βρετανία, η Γαλλία και η RLIF.

Κατά την ίδρυσή της, η RLEF έδωσε «ιδιαίτερη έμφαση στη δημιουργία χρηματοδότησης για την ανάπτυξη σε κάθε χώρα». Ιστορικά, μεγάλο μέρος του αναπτυξιακού έργου που πραγματοποιήθηκε στην Ευρώπη χρηματοδοτήθηκε από την RFL. Μετά το κερδοφόρο Παγκόσμιο Κύπελλο του 2008, οι RFL και RLEF προετοίμασαν να υποβάλουν προσφορές για κεφάλαια για την ενίσχυση των δραστηριοτήτων τους.

Το Δεκέμβριο του 2009, ο Κέβιν Ραντ, πρώην διεθνής παίκτης ράγκμπι λιγκ της Σκωτίας, παραιτήθηκε από εκτελεστικός υπάλληλος της RLEF μετά από περισσότερα από πέντε χρόνια θητείας. Ο πρόεδρος της RLEF, Ρίτσαρντ Λιούις, δήλωσε ότι ο Ραντ "έχει κάνει εξαιρετική δουλειά και δημιούργησε πλατφόρμα, δομή και πλαίσιο ανταγωνισμού που μπορεί να μας οδηγήσει στο μέλλον". Τον Ραντ διαδέχθηκε ο Ντάνι Καζαντζιάν. Ο Καζαντζιάν υπήρξε προηγουμένως βασικός παράγωντας στην ίδρυση του ράγκμπι λιγκ στο Λίβανο και είχε οδηγήσει την αναπτυξιακή προσπάθεια της RLEF στις περιοχές της Μεσογείου και της Μέσης Ανατολής ως Διευθυντής Ανάπτυξης για την ευρωμεσογειακή περιφέρεια.

## Διοργανώσεις
Ακολουθούν οι διοργανώσεις της ομοσπονδίας:

### Ευρώπη

* Ευρωπαϊκό Κύπελλο
* Ευρωπαϊκό Σίλντ
* Ευρωπαϊκό Μπόουλ
* Βαλκανικό Κύπελλο
* Σκανδιναβικό Κύπελλο
* Κύπελλο Ζερόμ

### Βόρεια Αμερική

* Αποικιακό Κύπελλο
* Κύπελλο Οχάνα
* Κύπελλο Καρναβαλιού Καραϊβικής

## Παραπομπές


## Εξωτερικοί σύνδεσμοι
* 

Κατηγορία:Ευρωπαϊκοί αθλητικοί διοικητικοί φορείς
Κατηγορία:Ράγκμπι λιγκ
C11H10

Ο μοριακός τύπος **C<sub>11</sub>H<sub>10</sub>**, με μοριακή μάζα 142,20 amu (ακριβέστερη μοριακή μάζα 142,1971 ± 0,0095), μπορεί να αναφέρεται σε ισομερείς υδρογονάνθρακες με βαθμό ακορεστότητας 7, και πιο συγκεκριμένα (μεταξύ άλλων και) στα ακόλουθα ισομερή θέσης:
# **Μεθυλοναφθαλίνια**
## 1-μεθυλοναφθαλίνιο, με γραμμικό τύπο χωρίς-πλαίσιο|50x50εσ και αριθμό CAS 90-12-0.
## 2-μεθυλοναφθαλίνιο, με γραμμικό τύπο χωρίς-πλαίσιο|60x60εσκαι αριθμό CAS 91-57-6.
# **Μεθυλαζουλένια**
## **1-μεθυλαζουλένιο**, με γραμμικό τύπο χωρίς-πλαίσιο|60x60εσ και αριθμό CAS 769-31-3.
## **2-μεθυλαζουλένιο**, με γραμμικό τύπο χωρίς-πλαίσιο|90x90εσ και αριθμό CAS 769-86-8.
## **4-μεθυλαζουλένιο**, με γραμμικό τύπο χωρίς-πλαίσιο|60x60εσ και αριθμό CAS 17647-77-7.
## **5-μεθυλαζουλένιο**, με γραμμικό τύποχωρίς-πλαίσιο|60x60εσ και αριθμό CAS 1654-55-3.
## **6-μεθυλαζουλένιο**, με γραμμικό τύποχωρίς-πλαίσιο|80x80εσ και αριθμό CAS 1654-52-0.

Κατηγορία:Αποσαφηνίσεις χημικών τύπων
Κατηγορία:Υδρογονάνθρακες
Κατηγορία:C11
Σαφιγιέ Σουλτάνα (κόρη του Μουσταφά Β΄)

Η **Σαφιγιέ Σουλτάν** (Οθ. Τούρκικα:صفية سلطان) (Τούρκικα: *Safiye Sultan*, 13 Οκτωβρίου 1696 - 15 Μαΐου 1778) ήταν κόρη του σουλτάνου Μουσταφά Β΄ της Οθωμανικής Αυτοκρατορίας.

## Βιογραφία
Η Σαφιγιέ Σουλτάν γεννήθηκε στις 13 Οκτωβρίου 1696 στην Ανδριανούπολη, και ήταν κόρη του σουλτάνου Μουσταφά Β΄ και της Χαφσά Καντινεφέντι. Ο Πρώτος της γάμος ήταν το 1710 με τον Μακτουλζάντε Χατζί Αλί Πασά. Μαζί απέκτησαν τον Σουλτανζάντε Βαγιαζήτ και την Ζαχιντέ Χανίμσουλταν. Το 1723, ο Αλί Πασάς πεθαίνει και τρία χρόνια μετά παντρεύεται τον Μιράζ Μεχμέτ Πασά. Δυο χρόνια αργότερα το 1728, ο Μεχμέτ Πασάς πεθαίνει και η Σαφιγιέ μένει για δεύτερη φορά χήρα. 

Ο Τρίτος της γάμος ήταν με τον Μερζίφονλου Καρά Μουσταφά Πασά. Το 1736 ο Μουσταφά Πασάς πεθαίνει και η Σαφιγιέ γίνεται και πάλι χήρα. Το 1740 παντρεύεται για τέταρτη φορά με τον Χατζί Εμπουμπεκίρ Πασά έζησαν μαζί μέχρι τον θάνατό του, το 1759. 

Η Σαφιγιέ Σουλτάν πέθανε στις 15 Μαΐου 1778 στην Κωνσταντινούπολη σε ηλικία 81 ετών. Είναι θαμμένη στο Τέμενος Σουλεϊμανιγιέ στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Αρχαιολογικός τόπος της Μπατασίνα

Ο **αρχαιολογικός τόπος της Μπατασίνα** (σερβικά κυριλλικά: , σερβικά λατινικά: ) ευρίσκεται στο Στεπόγιεβατς της Σερβίας, εντός του Δήμου του Λαζάρεβατς και του εδάφους της Πόλεως του Βελιγραδίου. Ως προς το μεγαλύτερο μέρος του, η χρονολογία του ανάγεται στην περίοδο της Ρωμαϊκής Αυτοκρατορίας. Λόγω της σημασίας του, είναι κατηγοριοποιημένος εντός του καταλόγου των προστατευόμενων αρχαιολογικών τόπων της Δημοκρατίας της Σερβίας, καθώς και του καταλόγου των πολιτισμικών αγαθών της Πόλεως του Βελιγραδίου.

## Πληροφορίες
Ο αρχαιολογικός τόπος της Μπατασίνα ευρίσκεται επί της δεξιάς της Ίμπαρσκα μαγκίστραλα, της « οδού του Ίμπαρ », με κατεύθυνση προς το Λγιγκ, στην έξοδο του Στεπόγιεβατς, στην τοποθεσία Νέντιτσα κράι.

Με βάση εκκίνησης αρχαιολογικά ευρήματα τα οποία ανευρέθηκαν τυχαία, μεταξύ άλλων έναν τάφο, περισσότερο εντατικές ανασκαφές τμήματος του αρχαιολογικού τόπου πραγματοποιήθηκαν το 1981. Οι τελευταίες, επέτρεψαν την ανεύρεση καταλοίπων κτιρίου χρονολογούμενου από τον 3ο και 4ο αιώνα, καθώς και ερείπια πολυτελούς αγροτικής έπαυλης, ενώ ανευρέθηκαν, επίσης, κατάλοιπα κοιμητηρίου χρονολογούμενου από τον 17ο και 18ο αιώνα. Αντιθέτως, ο τάφος ο οποίος είχε ανευρεθεί σε προγενέστερη ημερομηνία χρονολογήθηκε ως προερχόμενος από τον 5ο-6ο αιώνα.

Τα αρχαιολογικά ευρήματα καταδεικνύουν την πολυπλοκότητα του αρχαιολογικού τόπου, καθώς και την συνεχόμενη ανθρώπινη παρουσία επί της συγκεκριμένης τοποθεσίας στην διάρκεια της ιστορίας.

## Δείτε επίσης
* Αρχαιότητα στη Σερβία
* Πολιτισμικά μνημεία της Πόλεως του Βελιγραδίου

## Παραπομπές


Κατηγορία:Αρχαία ιστορία της Σερβίας
Μπατασινα
Κατηγορία:Ιστορία του Βελιγραδίου
Κατηγορία:Λαζάρεβατς
Αστυνομικός Διευθυντής

Ο **Αστυνομικός Διευθυντής** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανωτέρων Αξιωματικών από κοινού με τον Αστυνόμο Α΄ και τον Αστυνομικό Υποδιευθυντή. Αποτελεί βαθμό μεγαλύτερο του Αστυνομικού Υποδιευθυντή και μικρότερο του Ταξιάρχου. Αντίστοιχοι βαθμοί στον Στρατό Ξηράς είναι ο Συνταγματάρχης, στο Πολεμικό Ναυτικό και στο Λιμενικό ο Πλοίαρχος, στην Πολεμική Αεροπορία ο Σμήναρχος και στην Πυροσβεστική ο Πύραρχος.  

Ο Αστυνομικός Διευθυντής καταλαμβάνει οργανική θέση Αστυνομικού Διευθυντή. Ο ελάχιστος χρόνος παραμονής στον βαθμό είναι 3 έτη στο βαθμό ή 28 έτη συνολικής υπηρεσίας αξιωματικού, από τα οποία 2 έτη στο βαθμό.

## Διακριτικό
Τα διακριτικά βαθμού του Αστυνομικού Διευθυντή αποτελούνται από τρεις μεταλλικούς αστέρες και φλογοφόρο ροιά χρώματος χρυσού τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.


GR-Police-OF5-1985.png|Το διακριτικό του Αστυνομικού Διευθυντή της ΕΛ.ΑΣ. (1985-1986).
GR-Police-OF5-1986.png|Το διακριτικό του Αστυνομικού Διευθυντή της ΕΛ.ΑΣ. (1986-2006).
GR-Police-OF5.svg|Το διακριτικό του Αστυνομικού Διευθυντή της ΕΛ.ΑΣ.
Army-GRE-OF-05.svg|Το διακριτικό του Συνταγματάρχη της Ελληνικής Χωροφυλακής.
GR-Police-OF5-1960.svg|Το διακριτικό του Αστυνομικού Διευθυντή Α' της Αστυνομίας Πόλεων.
Colonel Gold-vector.svg|Το διακριτικό του Inspector/Chief Inspector στις Ηνωμένες πολιτείες.
US-O6 insignia.svg|Το διακριτικό του Colonel/Deputy Superintendent/Commissioner στις Ηνωμένες πολιτείες.


## Παραπομπές


Διευθυντης
Ταξίαρχος (Αστυνομίας)

Ο **Ταξίαρχος** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανωτάτων Αξιωματικών από κοινού με τον Υποστράτηγο και τον Αντιστράτηγο. Αποτελεί βαθμό μεγαλύτερο του Αστυνομικού Διευθυντή και μικρότερο του Υποστρατήγου. Αντίστοιχοι βαθμοί στον Στρατό Ξηράς είναι ο Ταξίαρχος, στο Πολεμικό Ναυτικό και στο Λιμενικό ο Αρχιπλοίαρχος, στην Πολεμική Αεροπορία ο Ταξίαρχος και στην Πυροσβεστική ο Αρχιπύραρχος.  

Ο Ταξίαρχος καταλαμβάνει οργανική θέση Ταξιάρχου. Ο ελάχιστος χρόνος παραμονής στον βαθμό είναι 2 έτη στο βαθμό ή 30 έτη συνολικής υπηρεσίας αξιωματικού, από τα οποία 1 έτος στο βαθμό.

## Διακριτικά
Τα διακριτικά βαθμού του Ταξιάρχου αποτελούνται από έναν αδαμάντινο αστέρα, σύμπλεγμα ράβδου και σπάθης και φλογοφόρο ροιά τα οποία τοποθετούνται στον διαμήκη άξονα των επωμίδων, κατά σειρά από την κορυφή προς την βάση, η φλογοφόρος, το σύμπλεγμα ράβδου και σπάθης, κατά τρόπο ώστε το άνοιγμα να βρίσκεται προς τα εμπρός και στη συνέχεια ένας αστέρας. Στην στολή εκστρατείας τοποθετούνται στο αριστερό πέτο κεντητά σε μικρογραφίες.

## Παραπομπές


Κατηγορία:Ελληνική Αστυνομία
Κατηγορία:Αστυνομικοί βαθμοί
Αντιστράτηγος (Αστυνομίας)

Ο **Αντιστράτηγος** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανωτάτων Αξιωματικών από κοινού με τον Ταξίαρχο και τον Υποστράτηγο. Αποτελεί βαθμό μεγαλύτερο του Υποστρατήγου και είναι ο καταληκτικός βαθμός της ιεραρχίας. Αντίστοιχοι βαθμοί στον Στρατό Ξηράς και στην Πυροσβεστική είναι ο Αντιστράτηγος, στο Πολεμικό Ναυτικό και στο Λιμενικό ο Αντιναύαρχος και στην Πολεμική Αεροπορία ο Αντιπτέραρχος.  

Ο Αντιστράτηγος καταλαμβάνει οργανική θέση Αντιστρατήγου.

## Διακριτικά
Τα διακριτικά βαθμού του Αντιστρατήγου αποτελούνται από τρεις αδαμάντινους αστέρες, σύμπλεγμα ράβδου και σπάθης και φλογοφόρο ροιά τα οποία τοποθετούνται στον διαμήκη άξονα των επωμίδων, κατά σειρά από την κορυφή προς την βάση, η φλογοφόρος, το σύμπλεγμα ράβδου και σπάθης, κατά τρόπο ώστε το άνοιγμα να βρίσκεται προς τα εμπρός και στη συνέχεια τρεις αστέρες οι οποίοι τοποθετούνται έτσι ώστε να αποτελούν τις κορυφές ισοσκελούς τριγώνου με τη βάση του παράλληλα προς τη βάση της επωμίδας. Στην στολή εκστρατείας τοποθετούνται στο αριστερό πέτο κεντητά σε μικρογραφίες.

## Παραπομπές

Κατηγορία:Αστυνομικοί βαθμοί
Κανγκασλάμπι (Γυβάσκυλα)

μικρογραφία|270x270εσ|Πολυκατοικίες στο Κανγκασλάμπι
μικρογραφία|271x271εσ|Μια πολυκατοικία στην οδό Κανγκασλαμμέντιε
μικρογραφία|267x267εσ|Λίμνη Κανγκασλάμπι
Το **Κανγκασλάμπι** είναι γειτονιά στην επαρχία Χουχτασούο της Γιουβάσκουλα στη Φινλανδία. Ο πληθυσμός της περιοχής είναι 6.235 άτομα. Το Κανγκασλάμπι έχει ένα ψιλικατζίδικο και πολλές υπηρεσίες γύρω από το ξενοδοχείο.

Η λίμνη στην περιοχή ονομάζεται επίσης Κανγκασλάμπι.

## Παραπομπές


## Εξωτερικοί σύνδεσμοι
* Kiinteisömaailma  (στα φινλανδικά).
* SKV  (στα φινλανδικά).

Κατηγορία:Γειτονιές της Γυβάσκυλα
Κλίμα της Σαουδικής Αραβίας

Το **κλίμα της [[Σαουδική Αραβία|Σαουδικής Αραβίας]]** χαρακτηρίζεται από υψηλές θερμοκρασίες την ημέρα και χαμηλές θερμοκρασίες το βράδυ. Το μεγαλύτερο μέρος της χώρας έχει κλίμα ερήμου, εκτός από τα νοτιοδυτικά, τα οποία έχουν ημίξηρο κλίμα. 

## Παραπομπές

Σαουδικη Αραβια
Κατηγορία:Γεωγραφία της Σαουδικής Αραβίας
Αυστραλιανή Ομοσπονδιακή Αστυνομία

Η **Αυστραλιανή Ομοσπονδιακή Αστυνομία** (αγγλικά: *Australian Federal Police*, AFP) είναι η κύρια ομοσπονδιακή υπηρεσία επιβολής του νόμου της αυστραλιανής κυβέρνησης με μοναδικό ρόλο να διερευνήσει το έγκλημα και να προστατεύσει την εθνική ασφάλεια της Κοινοπολιτείας της Αυστραλίας. Η AFP είναι μια υπηρεσία του Τμήματος του Γενικού Εισαγγελέα και είναι υπεύθυνη προς τον Υπουργό Δικαιοσύνης.

Η AFP επικεντρώνεται στην πρόληψη, τη διερεύνηση και τη διατάραξη του διακρατικού, σοβαρού, πολύπλοκου και οργανωμένου εγκλήματος, συμπεριλαμβανομένης της τρομοκρατίας και του βίαιου εξτρεμισμού, του εγκλήματος στον κυβερνοχώρο, της εκμετάλλευσης παιδιών, του λαθρεμπορίου ναρκωτικών και της εμπορίας ανθρώπων. Η AFP είναι επίσης υπεύθυνη για την παροχή κοινοτικής αστυνόμευσης στην Επικράτεια Αυστραλιανής Πρωτεύουσας μέσω της αστυνόμευσης ACT και σε άλλα εξαρτώμενα εδάφη, παρέχοντας ασφάλεια σε μεγάλα αεροδρόμια και στενή προστασία για αξιωματούχους, συμπεριλαμβανομένου του Πρωθυπουργού της Αυστραλίας και των ξένων διπλωματικών αποστολών, από κοινού με τους εταίρους της Ασίας-Ειρηνικού, ενεργώντας ως εκπρόσωπος της διεθνούς επιβολής του νόμου και αστυνόμευσης της Αυστραλίας και συμβάλλοντας στη διατήρηση της ειρήνης των Ηνωμένων Εθνών σε όλο τον κόσμο. Η AFP είναι επίσης μέλος της Εθνικής Κοινότητας Πληροφοριών και συνεργάζεται στενά με τον Αυστραλιανό Οργανισμό Πληροφοριών για την Ασφάλεια, την Αυστραλιανή Συνοριακή Δύναμη και την Αυστραλιανή Ποινική Επιτροπή Πληροφοριών.

## Ιστορία
Η AFP συστάθηκε στις 19 Οκτωβρίου 1979 στο πλαίσιο του νόμου της Αυστραλιανής Ομοσπονδιακής Αστυνομίας του 1979, μετά τη συγχώνευση της πρώην Αστυνομίας της Κοινοπολιτείας και της Αστυνομίας της Αυστραλιανής Πρωτεύουσας. Αυτό συνέβη μετά την ανασκόπηση της αντιτρομοκρατικής ικανότητας της Αυστραλίας από τον Σερ Ρόμπερτ Μαρκ, πρώην Επίτροπο της Μητροπολιτικής Αστυνομίας στο Ηνωμένο Βασίλειο, ο οποίος ανατέθηκε από την κυβέρνηση Φρέιζερ μετά τον βομβαρδισμό του Hilton το 1978. Το Νοέμβριο του 1979, το Ομοσπονδιακό Γραφείο Ναρκωτικών μεταφέρθηκε στη νέα υπηρεσία. Το 1984, το προστατευτικό στοιχείο συντήρησης της AFP διαχωρίστηκε σχηματίζοντας την Αυστραλιανή Υπηρεσία Προστασίας υπό τη διοικητική υπηρεσία και αργότερα έγινε η υπαγωγή του Τμήματος του Γενικού Εισαγγελέα. Ο οργανισμός αυτός μεταφέρθηκε πίσω στην AFP το 2004 και είναι πλέον γνωστός ως Αυστραλιανή Ομοσπονδιακή Αστυνομική Ομοιόμορφη Προστασία.

## Παραπομπές


## Εξωτερικοί σύνδεσμοι

* 

Κατηγορία:Σώματα ασφαλείας
Αλληγορία του Σπηλαίου

μικρογραφία|450px|Αλληγορία του Σπηλαίου
μικρογραφία|δεξιά|Σχηματική αναπαράσταση της Αλληγορίας του Σπηλαίου.
Η ***Αλληγορία του Σπηλαίου*** είναι μια αλληγορία που παρουσιάστηκε από τον Πλάτωνα στο έργο του *[[Πολιτεία του Πλάτωνα|Πολιτεία]]*, με σκοπό να συγκριθούν «οι επιπτώσεις της παιδείας και της έλλειψής της στη φύση του ανθρώπου». Γράφτηκε σε μορφή διαλόγου μεταξύ του Γλαύκωνα, αδελφού του Πλάτωνα, και του μέντορά του Σωκράτη, τον οποίο αφηγείται ο δεύτερος. Η αλληγορία βρίσκεται στην αρχή του έβδομου βιβλίου της Πολιτείας.

Ο Πλάτων βάζει τον Σωκράτη να περιγράψει ένα σύνολο ατόμων που ζουν όλη τους τη ζωή αλυσοδεμένοι στον τοίχο μιας σπηλιάς, αντικρίζοντας έναν κενό τοίχο. Οι άνθρωποι αυτοί κοιτούν τις σκιές που σχηματίζονται στον τοίχο από αντικείμενα που περνούν μπροστά από μία φωτιά πίσω τους και δίνουν ονόματα σε αυτές τις σκιές. Οι σκιές είναι η πραγματικότητα των φυλακισμένων. Ο Σωκράτης εξηγεί πως ο φιλόσοφος είναι σαν φυλακισμένος που απελευθερώθηκε από τη σπηλιά και βρίσκεται στο επίπεδο όπου καταλαβαίνει ότι οι σκιές δεν είναι η πραγματικότητα, καθώς μπορεί να καταλάβει την αληθινή μορφή της πραγματικότητας και όχι την κατασκευασμένη πραγματικότητα, που είναι οι σκιές για τους φυλακισμένους. Οι κρατούμενοι αυτής της περιοχής δεν επιθυμούν καν να φύγουν από τη φυλακή τους, διότι δεν γνωρίζουν καλύτερη ζωή.
[μικρογραφία|''Το σπήλαιο του Πλάτωνα'', [Μίχιελ Κόξι]]
Οι κρατούμενοι κάποια μέρα καταφέρνουν να σπάσουν τα δεσμά τους και ανακαλύπτουν ότι η πραγματικότητά τους δεν είναι αυτή που νόμιζαν. Ανακάλυψαν τον ήλιο, τον οποίο ο Πλάτωνας χρησιμοποιεί ως αντιστοιχία για τη φωτιά, πίσω από την οποία ο άνθρωπος δεν μπορεί να δει. Όπως η φωτιά ρίχνει φως στους τοίχους της σπηλιάς, η ανθρώπινη κατάσταση είναι για πάντα δέσμια των εντυπώσεων που δημιουργούνται μέσω των αισθήσεων. Ακόμη και αν αυτές οι ερμηνείες είναι μια περίεργη λανθασμένη ερμηνεία της πραγματικότητας, ο άνθρωπος δεν μπορεί να ελευθερωθεί από τα δεσμά της κατάστασής του. Δεν μπορεί να ελευθερωθεί από μια φαινομενική κατάσταση, όπως οι φυλακισμένοι δεν μπορούσαν να ελευθερωθούν από τις αλυσίδες τους. Ωστόσο, αν ο άνθρωπος μπορέσει ως εκ θαύματος να δραπετεύσει από τη σκλαβιά του, θα έβρισκε ένα κόσμο που δεν μπορεί να καταλάβει - ο ήλιος είναι ακατανόητος για κάποιον που δεν τον έχει δει ποτέ. Με άλλα λόγια, θα ανακάλυπτε ένα άλλο "βασίλειο" , ένα ακατανόητο μέρος, διότι, θεωρητικά, είναι η πηγή μιας ανώτερης πραγματικότητας από αυτή που ήξερε πάντα.

Ο Σωκράτης σχολιάζει ότι αυτή η αλληγορία μπορεί να συνδεθεί με προηγούμενα γραπτά του, δηλαδή η αντιστοιχία του ήλιου και της τετμημένης γραμμής.

## Δείτε επίσης
*Λαϊκισμός

## Παραπομπές


## Εξωτερικοί σύνδεσμοι

* Ανάγνωση του αποσπάσματος της ''Αλληγορίας του Σπηλαίου''
* Αναπαράσταση της ''Αλληγορίας  του Σπηλαίου'' σε μορφή βίντεο 

Κατηγορία:Αλληγορία
Κατηγορία:Έννοιες στην επιστημολογία
Κατηγορία:Πλατωνισμός
Κατηγορία:Φιλοσοφία της εκπαίδευσης
Ελληνική Αεραθλητική Ομοσπονδία

Η **Ελληνική Αεραθλητική Ομοσπονδία** (ΕΛ.Α.Ο.) είναι ο φορέας που είναι υπεύθυνος για τα αθλήματα της αεράθλησης στην Ελλάδα.

Ιδρύθηκε το 1928 με την ονομασία «Κεντρική Αεροπορική Επιτροπή» (Κ.Α.Ε.). Συνδέθηκε επίσης με τη Διεθνή Αεροναυτική Ομοσπονδία (F.A.I.). Έπειτα, το 1931 η Κεντρική Αεροπορική Επιτροπή συγχωνεύθηκε με την Αεροπορική Ένωση Αθηνών παίρνοντας την ονομασία «Αερολέσχη Ελλάδος» (ΑΛ.Ε.).

Το 1934 η Κεντρική Αεροπορική Επιτροπή καταργήθηκε, ενώ το 1937 η Αερολέσχη Ελλάδος μετονομάστηκε σε «Βασιλική Αερολέσχη Ελλάδος» (Β.ΑΛ.Ε.). Το 1972 πήρε την ονομασία «Εθνική Αερολέσχη Ελλάδος» (Ε.ΑΛ.Ε.). Το 1999, η Γενική Γραμματεία Αθλητισμού παρείχε ειδική αθλητική αναγνώριση στο σωματείο, το οποίο λειτούργησε έκτοτε ως αθλητική ομοσπονδία.

## Παραπομπές


## Εξωτερικοί σύνδεσμοι
* 

Αεραθληση
Λιουτγκάρδη του Βερμαντουά

Η **Λιουτγκάρδη του Βερμαντουά** (*Luitgarde of Vermandois*, περί το 914 - 9 Φεβρουαρίου 978) από τον Οίκο των Καρολιδών ήταν Γαλλίδα ευγενής, κόρη του κόμη του Βερμαντουά από την γέννηση της, δούκισσα της Νορμανδίας λόγω του πρώτου της γάμου και κόμισσα του Μπλουά λόγω του δεύτερου γάμου της. 

## Βιογραφία
Η Λιουτγκάρδη ήταν κόρη του Ερβέρτου Β΄ κόμη του Βερμαντουά και της Αδέλας κόρης του Ροβέρτου Α΄ της Γαλλίας. 

## Οικογένεια
Παντρεύτηκε στον πρώτο της γάμο τον δούκα της Νορμανδίας Γουλιέλμο τον Μακρόξιφο (940) χωρίς να αποκτήσει παιδιά. Μετά τον θάνατο της (942) παντρεύτηκε στον δεύτερο γάμο της τον Θεοβάλδο Α΄ κόμη του Μπλουά (943) με τον οποίο απέκτησε:

* Θεοβάλδος (πέθανε το 962)
* Ούγος, αρχιεπίσκοπος του Μπουργκ (πέθανε το 985) 
* Όντο Α΄ του Μπλουά 
* Χιλντεγκάρδη
* Έμμα, σύζυγος του Γουλιέλμου Δ΄ της Ακουιτανίας

## Παραπομπές


## Πηγές
* The Annals of Flodoard of Reims, 919–966, eds. Steven Fanning; Bernard S. Bachrach (Toronto: University of Toronto Press Inc., 2011)

Κατηγορία:Δούκισσες της Νορμανδίας
Θεοβάλδος ΣΤ΄ του Μπλουά

Ο **Θεοβάλδος ΣΤ΄ του Μπλουά** (γαλλ.: *Thibaut*, 1190 - 1218) κόμης του Μπλουά και κόμης του Κλερμόν (1205 - 1218) ήταν γιος και διάδοχος του Λουδοβίκου κόμη του Μπλουά και του Κλερμόν, και της Αικατερίνης του Κλερμόν. Ο Θεοβάλδος παντρεύτηκε δυο φορές την Μάο του Αλανσόν και την Κλημεντία του Ρος αλλά παρέμεινε άτεκνος, η Κλημεντία μετά τον θάνατο του παντρεύτηκε τον Γοδεφρείδο ΣΤ΄, υποκόμη του Αλανσόν.
Ο Θεοβάλδος ΣΤ΄ πολεμώντας εναντίον των Μουσουλμάνων στην Καστίλη κόλλησε λέπρα, αναγκάστηκε να επιστρέψει στο Μπλουά και να αποσυρθεί στο κάστρο του Λα Φετρέ-Βιλλενέγ μέχρι τον θάνατο του (1218). Kληρονόμοι του ήταν οι θείες του Μαργαρίτα του Μπλουά και Ισαβέλλα. Το βόρειο τμήμα της κομητείας διαχωρίστηκε ως κομητεία του Σαρτρ και δόθηκε στην Ισαβέλλα, το υπόλοιπο τμήμα δόθηκε στην Μαργαρίτα η οποία πούλησε του Κλερμόν στο Γαλλικό στέμμα πριν τον θάνατο της.

## Παραπομπές


## Πηγές
* Dickson, Gary (2008). The Children's Crusade: Medieval History, Modern Mythistory. Palgrave Macmillan.
* Peter of Blois (1993). Revell, Elizabeth (ed.). The Later Letters of Peter of Blois. Oxford University Press.

|-

Κατηγορία:Κόμητες του Μπλουά
Κατηγορία:Οίκος του Μπλουά
Κατηγορία:Κόμητες του Κλερμόν
Αικατερίνη του Κλερμόν

Η **Αικατερίνη του Κλερμόν** (*Catherine de Clermont*, πέθανε το 1213) κόμισσα του Κλερμόν λόγω των κληρονομικών της δικαιωμάτων και κόμισσα του Μπλουά λόγω του συζύγου της ήταν κόρη του Ραούλ Α´ κόμητος του Κλερμόν και της συζύγου του Αλίκης. Ο αδελφός της Φίλιππος πέθανε πριν από τον πατέρα της αφήνοντας την Αικατερίνη κληρονόμο του Κλερμόν. Παντρεύτηκε τον Λουδοβίκο του Μπλουά εγγονό από μητέρα του Λουδοβίκου Ζ´ της Γαλλίας με τον οποίο απέκτησε:

*Θεοβάλδος ΣΤ΄ του Μπλουά
*Ιωάννα, αναφέρεται το 1202.

## Παραπομπές
 		


## Πηγές

*Société archéologique d'Eure-et-Loir (1872)
*Peigné-Delacourt, M. (1865). Cartulaire de l'abbaye de Notre-Dame d'Ourscamp

## Εξωτερικοί σύνδεσμοι

*ΜΠΛΟΥΑ

Κατηγορία:Κόμητες του Μπλουά
Μαργαρίτα του Μπλουά

Η **Μαργαρίτα του Μπλουά** (*Marguerite*, πέθανε το 1230) κόμισσα του Μπλουά (1218 - 1230) ήταν κόρη του Θεοβάλδου Ε΄ του Μπλουά και της Αλίκης της Γαλλίας, κληρονόμησε την κομητεία του Μπλουά από τον άτεκνο ανιψιό της Θεοβάλδο ΣΤ΄ του Μπλουά. 
Παντρεύτηκε τρεις φορές, πρώτος σύζυγος της ήταν ο Ούγος του Ουαζί με τον οποίο δεν απέκτησε παιδιά.
Δεύτερος σύζυγος της ήταν ο Όθων Α΄ της Βουργουνδίας με τον οποίο απέκτησε:

* Ιωάννα Α΄ της Βουργουνδίας
* Βεατρίκη Β΄ της Βουργουνδίας

Με τον τρίτο σύζυγο της Γκωτιέ Β΄ ντ'Αβέν απέκτησε:

*Θεοβάλδος
*Μαρία του Μπλουά
*Ισαβέλλα

## Παραπομπές


## Πηγές
*Joachim Bumke, Courtly Culture: Literature and Society in the High Middle Ages, transl. Thomas Dunlap, (University of California Press, 1991)
*Henri Platelle, Présence de l'au-delà: une vision médiévale du monde, (Presses Universitaires du Septentrion, 2004)

Κατηγορία:Κόμισσες της Βουργουνδίας
Κατηγορία:Οίκος του Μπλουά
Κατηγορία:Κόμισσες του Λουξεμβούργου
Τονικό ύψος

[μικρογραφία|Στη [μουσική σημειογραφία, οι διαφορετικές κατακόρυφες θέσεις κάθε νότας δείχνουν το τονικό ύψος της.]]
**Τονικό ύψος** (ή **οξύτητα**) είναι μια ιδιότητα των ήχων που επιτρέπει την κατάταξή τους σε μια κλίμακα συχνοτήτων. Έτσι, το τονικό ύψος μιας νότας είναι η συχνότητα που αντιστοιχεί σε αυτήν τη νότα και καθορίζει και το τονικό ύψος της, για παράδειγμα το τονικό ύψος της νότας λα είναι στα 440 HZ. Χαμηλότερες νότες θεωρούνται αυτές που είναι κάτω από 440 HZ και ψηλότερες αυτές που έχουν περισσότερα από 440 HZ.

Στην τονική μουσική κατά την άποψη του συγκερασμένου συστήματος (τόνος-ημιτόνιο με χώρισμα της οκτάβας σε 12 όμοια ημιτόνια) υπάρχουν χαμηλές και ψηλές νότες.

Το τονικό ύψος εν τέλει χαρακτηρίζει τη συγκεκριμένη συχνότητα που εκπέμπει  κάθε ήχος.

## Παραπομπές

Κατηγορία:Ήχος
Κατηγορία:Αντίληψη
Κατηγορία:Ακουστική
Εμμανουήλ της Ορλεάνης

Ο **Εμμανουήλ** (γαλλ. *Emmanuel d'Orléans*, 18 Ιανουαρίου 1872 - 1 Φεβρουαρίου 1931) από τον Οίκο των Βουρβόνων-Ορλεάνης ήταν δούκας του Βαντόμ.

## Βιογραφία
Ο *Φίλιππος Εμμανουήλ Μαξιμιλιανός Μαρία Εύδης* γεννήθηκε στο Ομπερμαί του Μεράν. Ήταν ο μόνος γιος του Φερδινάνδου, Δούκα του Αλανσόν, και της Σοφίας Καρλόττας των Βίττελσμπαχ, κόρης του Μαξιμιλιανού Ιωσήφ Δούκα εν Βαυαρία. Ο πατέρας του Φερδινάνδος ήταν εγγονός του Λουδοβίκου Φιλίππου της Γαλλίας.

## Οικογένεια
Το 1896 νυμφεύτηκε την Ερριέττα των Βέττιν - Σαξονίας-Κοβούργου-Γόθας, κόρη του Φιλίππου, Κόμη της Φλάνδρας, και είχε τέκνα:
* Μαρία Λουίζα (1896 - 1973), παντρεύτηκε τον Φίλιππο των Βουρβόνων-Δύο Σικελιών.
* Σοφία (1898 - 1928).
* Γενεβιέβη (1901 - 1983), παντρεύτηκε τον Αντώνιο, Μαρκήσιο του Σαποναί.
* Κάρολος Φίλιππος (1905 - 1970), Δούκας του Νεμούρ.

## Πρόγονοι





## Αναφορές σε πηγές


Κατηγορία:Οίκος της Ορλεάνης